《袁督师祠 其二》
清代·汪瑔

欧刀碧血恨漫漫，褒恤翻从异代看。事阅沧桑公论出，时当叔季将才难。

谣言八合怜明月，疑狱千秋误曲端。别有表忠碑记在，惜无元石与镌刊。

作者简介：（1828—1891）浙江山阴人，客居广东，遂为番禺人，字芙生，一字越人，学者称谷庵先生。光绪间，先后入刘坤一、曾国荃幕，办理中外交涉。晚岁隐居著述。有《随山馆集》、《松烟小录》、《旅谭》等。